l-orizzont – Is-sejba ta’ xini ta’ żmien il-Feniċi ‘l barra minn Għawdex – Ilu taħt l-ilma għal 2700 sena Rappport dwar l-Ice Bucket Challenge li jgħid li minn din l-isfida ibbenefikat ukoll l-għaqda Puttinu Cares li ġabret aktar minn elf ewro f’donazzjonijiet. The Malta Independent Tnaqqis fl-investiment dirett barrani fl-2013 li naqas bi tliet biljun ewro mis-sena ta’ qabel. F’Diċembru l-investiment dirett barrani fl-ekonomija Maltija ammonta għal 9.6 biljun ewro; b’aktar minn sebgħin fil-mija joriġinaw minn intrapriżi finanzjarji u kumpaniji tal-assigurazzjoni. Franza: instabbilita fil-qagħda politika. Il-kriżi politika tilħaq il-qofol tagħha meta il-prim ministru Manuel Valls ippreżenta r-riżenja tal-Gvern wara li l-ministru tal-ekonomija Franċiż ikkritika l-politika ekonomika u qal li l-Ġermanja qed timponi politika ta’ awsterità li qed toħnoq l-ekonomija Franċiża. Storja ritratt li juri għadd ta’ dniefel osservati waqt l-ewwel vjaġġ tal-Phoenix; dgħajsa li tipprovdi għajnuna fuq l-ibħra u li se tkun qed twettaq missjonijiet fl-ibħra territorjali Maltin. Il-proġett huwa ffinanzjat minn sorsi privati. In-Nazzjon Sejba storika mil ‘il barra minn Għawdex – għaddasa jiskopru l-eqdem nawfraġju fil-Mediterran. Il-Gvern mhux skomdu bil-każ tal-imħallef Lino Farruga Sacco – il-mozzjoni ta’ impeachment kontra l-imħallef ma ġietx diskussa fil-Pparlament. Ekonomija sinjal ieħor inkwetanti – statistika maħruġa mill-uffiċċju nazzjonali tal-istatistika turi li matul is-sena li għaddiet l-investiment barrani dirett fl-ekonomija Maltija naqas. The Times L-istorja ewlenija dwar l-aktar żviluppi riċenti fil-Libja. Il-ministru tal-affarijiet barranin George Vella jesprimi tħassib dwar l-avvanzi tal-militanti Islamiċi li ħadu l-kontroll tal-eks-parlament Libjan li kien magħruf bħala l-kungress nazzjonali. Il-kungress nazzjonali kien iddominat minn Islamiċi estremisti li kienu keċċew lill-eks prim ministru Libjan Ali Zeidan. Il-Ministru Vella sostna li s-sitwazzjoni teħtieġ aktar viġilanza għax qed toħloq theddida għall-membri tal-parlament ġdid Libjan li kienu eletti fl-elezzjonijiet li saru riċentament. Dr Vella tenna li l-ebda pajjiż m’huwa protett mill-estremisti u li bħala komunità multi etnika, il-Gvern Malti se jkun aktar viġilanti biex isaħħaħ is-sigurtà fid-dawl ta’ dawn l-iżviluppi. Storja ritratt fuq l-ewwel paġna tal-ġurnal. Jinstabu fdalijiet ta’ xini ta’ żmien il-Feniċi mgħarraq fl-ibħra Maltin xi mil ‘il barra mill-kosta ta’ Għawdex. Studjużi qed iqisu s-sejba bħala waħda storikament imprezzabli minħabba li hija waħda mill-eqdem sejbiet fiċ-ċentru tal-Mediterran. Aktar stejjer fuq l-ewwel paġna ta’ The Times mill-qorti: Avukati jemmnu li ż-żeffiena mwielda l-Kazahistan u li għandha passaport Ġermaniż li nhar il-Ħadd tressqet il-qorti akkużata li kienet qed tiżfen bil-bikini waqt il-purċissjoni reliġjuża tal-festa ta’ Stella Maris f’Tas Sliema ma kellhiex titressaq il-qorti. Il-pulizija madankollu qalu li jekk wieħed jiddisturba funzjoni reliġjuza ikun qed jikser il-liġi u saħansitra tista’ tingħata anki piena ta’ ħabs. Football. Ikkonfermat it-trasferiment ta’ Mario Balotelli mal-club ta’ Liverpool.